Verdens befolkning

Verdens befolkning er antall mennesker som lever på jorden på et gitt tidspunkt. I 2022 var verdens befolkning på rundt 8 milliarder.  Drøyt 60 % lever i Asia. Kina er landet som har fleste innbyggere (1,4 milliarder), mens India har nest mest (1,3 milliarder). 

FNs befolkningsfond beregnet at verden passerte 8 milliarder innbyggere 15. november 2022. Befolkningen er dermed doblet siden 1974 og firedoblet siden 1927. I 2050 vil det trolig leve 9,7 milliarder mennesker på jorda.

Befolkningstall
Tabellen nedenfor gir en oversikt over historisk og fremtidig beregnet befolkningstall i verden, målt i antall millioner mennesker.

* Nord-Amerika betyr her USA og Canada

** Disse tallene er omstridte eller ikke entydige

Befolkningsøkning og prognoser

1900-tallet var det århundre da befolkningsøkningen var høyest i menneskehetens historie. Det var to hovedråsaker til denne voldsomme økningen: moderne medisin og en massiv økning i landbruksproduktiviteten.

I år 2000 kom FN med en beregning som sa at verdens befolkning økte årlig med 1,14% (eller ca. 75 millioner).  Ifølge opplysninger fra CIAs 2005–2006 World Factbook''s, økte verdens befolkning daglig med . I 2007 oppjusterte de tallene til .

På global basis har befolkningsveksten gått stadig nedover siden toppåret i 1963, da den årlige veksten var på 2,19%. Veksten er imidlertid fremdeles høy i Afrika, spesielt sør for Sahara.

I noen land er det også negativ vekst. Dette gjelder særlig land i Sentral-Europa og Øst-Europa (hovedsakelig grunnet lave fødselstall). I løpet av det neste tiåret regner man med at særlig Japan, Russland og noen land i Vest-Europa vil oppleve en negativ vekst grunnet lave fødselstall.

Befolkningsvekst som overstiger det som samfunnet klarer å bære må hanskes med overforfolkningproblemer. I motsatt fall må områder betraktes som underbefolket hvis befolkningsmassen ikke er stor nok til å opprettholde det økonomiske systemet.

FN kom i mai 2010 med en ny befolkningsprognose hvor man anslo at verden i 2050 vil ha omtrent 9,3 milliarder mennesker. Av disse vil ca. 5,1 milliarder bo i Asia og ca. 2,1 milliarder i Afrika. 739 millioner anslås å ville bo i Latin-Amerika og Karibbia, 719 millioner i Europa og 446 millioner i Nord-Amerika. Ifølge prognosen vil verden ha over 10 milliarder mennesker i 2100, hvorav ca. 4,6 milliarder i Asia og ca. 3,6 milliarder i Afrika. De 15 største landene i 2100 antas i rekkefølge å være: India, Kina, Nigeria, USA, Tanzania, Nigeria, Pakistan, Den demokratiske republikken Kongo, Filippinene, Brasil, Uganda, Kenya, Bangladesh, Etiopia og Irak. 

I 2019 anslo FN i en ny prognose at verden ville ha 9,8 milliarder mennesker i 2050, og 11,2 milliarder i 2100.

Milepæler
Følgende rubrikk viser hvilket år verdens befolkning økte med en milliard, samt fremtidige prognoser:

Følgende oversikt viser at verdens befolkning har tredoblet seg på 72 år og doblet seg på 38 år opp til år 1999.

Befolkningstetthet

Befolkningen i Asia utgjør over 60% av verdens befolkning med totalt 3,8 milliarder. Kina og India alene huser henholdsvis 20% og 16% av verdens totale befolkning. Europa med sine 710 millioner utgjør 11%, Nord-Amerika med sine 514 millioner (8%), Sør-Amerika med sine 371 millioner (5,3%) og Oseania med sin 30 millioner (0,5%)

Se også
 Befolkningsvekst

Referanser

Eksterne lenker
 

Demografi